ky en kk ky ru ru ky ky ru ru ru bg ru ru ru en hbs_cyr ru ky hu ky ru mn mn ky ky ky ky ky ky ru ky ky ru hu ru tt ky ru ru ru ce ru ky ru ky ru ky ru ky ru ky bg ru ru ky ru ky ru ru ky ru ky ru ky ru ru ru mn ru ky ru ky tt ky ky ru kk ru ky ru av ru da ru ky ru bxr ru ky ru ky ru ky ky ru
"Агым", 12.11.10 - 19-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ушул күз кыргыз модасынын онунчу жумалыгын коштоду. Биздин дизайнерлер жана дизайнердик кесипти аркалаган студенттер жылдан жылга такшалып келатса да, бул жумалыктагы кийимдер күздөгү жалбырактардай эски нерседей элес калтырды. Же биздин өнөрчүлөр өнүгүү чегине жетип токтоштубу? Биз баягы эле түрк жана кытай жеңил өнөржайынан чыккан кийимдерди кийип, аты бираз чыккан бренддерге жетсек сүйүнүп, өзүбүздөн чыккан кийимди экинчи сорттко чыгарып келебиз. Подиумдагы кийимдер элге саналуу гана түрдө жетет. Буга эмне себеп? Биз он жолу көргөн мода шоусуна көнүп калдыкпы же чын эле дизайнерлер жылдан жылга окшош нерселерди жаратып жатабы?
Кыргызстан мода жумалыгы студенттердин жана жаш дизайнерлердин конкурсунан, биздин көрүнүктүү, өлкө ичинде ийгиликке жетишкен дизайнерлердин коллекцияларынан жана модалуу кийим саткан бутиктердин коллекцияларынан куралат. Албетте бутиктердин бренд-шоусу баарынан кызыктуу. Чет өлкөдөн келген кийимдер моданын акыркы сөзү боюнча дайыма саркеч. Аттуу-баштуу дизайнерлердин коллекциялары да жакшы деңгээлде. Бирок бул жолу Dilbar мода үйүнүн көрсөткөн коллекциясы көрүүчүлөрдү алдоого аракеттенди. Дегеним, ал бир бүтүн коллекция эмес эле, Дилбар Ашимбаева жараткан бир нече коллекциялардан калган көйнөктөрдүн тобу болду. Дүкөнүндө сатылбай илинип турган кийимдерди өткөрүш үчүн подиумдан мактап-жактап көрсөтүү аракети болду окшойт. Зухра Мукамбетованын коллекциясындагы үлпүлдөгөн ак көйнөктөрдүн экөөнү кийүүгө мүмкүн эмес. Подиумга кийип чыккан моделдердин буттарына чапталышып, тегеренсе алиги жерлери көрүнүп кыйналышты. Үлпөт көйнөктөрү менен атагы чыккан Ольга Стогованын эпатаждуулугуна көнүп деле калганбыз. Ал айым бул жолу коллекциясынан да өзү өзгөчөлөнө алды. Леди Гагадан ашууну көздөгөнбү, же Мадоннанын жаш кезинен тасирленгенби, айтор, кызыл карэ парик тагынып, анын астынан өрүлгөн кара чачын көрсөтө жеңил ойлуу өспүрүмдүн көйнөгүн кийип чыкканда көрүүчүлөр "дуу" дей түштү.
Конкурска катышкан дизайнерлердин шыгына өлкөдөгү окуялар таасир эткенби же фантазиясы ченелүүбү, экинчи күндүн программасын аягына чейин көрүүгө кыйын болду. Түстөрдүн айкалышынан жаштар чанда гана жаңылышчу. Мында болсо илхому кандайча келгени белгисиз, айтор, студенттер болушунча чанжырашты. Анысы аз келгенсип, 2009-жылы мода жумалыгынан көргөн бут кийимдин үстүнөн боз чүпүрөк каптап алып, студенттер муну өзүнүн ишиндей көрсөттү. Мындай жагдай Даша Путилова менен Анна Генкинага Reptiles evolution коллекциясы менен өз категориясында 1-орун алууга тоскоол болгон жок. Арасында мыкты аткарылган иштер да болду. Бизге жаккандары Сейдеп Султанбекованын "Ника", Мадина Тапаеванын "Кыз узатуу", Чынгышова Жанаранын "High voltage", Ангелина Будняк жана Светлана Прыгушинанын "Встреча на Сан-Реми" коллекциясы ж.б. кийиз менен жибектен жасалган кийимдердин мындан 10 сезон мурдакы түрү өзгөрбөдү. Кооз, жылуу, саркеч кемселдерди, юбкаларды, шарфтарды карапайым эл сатып алалгандай жана күнүмдүк кие алгандай качан жасай башташат деп күткөндөн тажап баратабыз. Чет элдиктер гана экзотика деп 200 доллардан өйдө баага сатып алышпаса, биздин андайга акча короткубуз келбейт, жумушка да кие албайсың. Ооба, подиумда моделдер кийип чыкса кооз көрүнөт. Үлпүлдөп жибеги, кызыл-тазыл боелгон жука кийиз көз жоосун алат. Сатып алайын десең жогоруда айтылгандай.
Кантсе да иш-чара жеңил өнөржай менен Кыргызстан модасынын өнүгүшүнө негизги түрткү. Подиум аркылуу таланттуу дизайнерлер өзүн таанытып, студенттер өнөрүн курчута алышат. Аларды кызыктырган учурлар көп. Бардык жеңүүчүлөрдүн коллекцияларына адистештирилген сүрөтчүлөр акысыз фотосессия уюштурушат. Профессионалдуу сүрөттөрдөн түзүлгөн портфолио жумушка орношууда абдан керек. Жылыга Парижде өтүүчү "Магия стиля" жана Москвадагы "Русский силуэт" сынактарына да катышуу мүмкүнчүлүгү көптөгөн жолдорду ачат. Жылыга колдоо көрсөтүп келаткан "Финка" микрокредиттик агенттиги 7-апрелден кийин демөөрчүлүк кыла албай калып, акчалай сыйлыктар бу саам болгон жок. Мында уюштуруучу "ВитЛайн промоушн" борборунун жетекчиси Виталина Борзенконун эрктүүлүгүнө жана дилгирлигине баа беришибиз керек. Эч кыйынчылыктарга карабай баштаган ишин улантып келе жатат.
Онунчу жолу өткөн мода жумалыгында 63 коллекция көрсөтүлдү. Буга чейин дизайнерлердин саны кыйла аз болуп келген. Биринчи жолу Нарын университети сынакка катышты. Студент Нурзат Жээнбек кызы "Рождение мотылька" коллекциясы менен биринчи орунга ээ болду. Гран-при Алёна Дубовая, Игорь Кальян жана Татьяна Иванкова аткарган "INVERT" коллекциясына тийди. Дизайнерлер трансформер ыкмасындагы тоого же сафариге ылайык кийимдерди сунуштап, бир эле көйнөк үч түрдүү боло аларын көрсөтүштү. Көрсөтүлгөн кийим-кечени Red Center соода борборундагы FBB - Fashion Box of Bishkek бутигинен сатып алса болот. Бирок алар жалаң гана арык, бою узун моделдерге чакталган.
Ч.Айтматов атындагы орус улуттук драма театрында өткөн саамалыкты сүрөттөп айтыш кыйын. Сүрөттөрүн көбүрөөк койсок да болуп өткөндү толук чагылдыра албайбыз. Андыктан жылына эки жолу өз көзүңөр менен көрүүгө аракеттенгиле. Канчалык көп киши көрсө, арасынан кыргыз дизайнерлеринин кийимдерин тандаган модакөйлөр көбөйүп, өлкөнүн модасын өзүбүз көтөрүп кетебизби, ким билет.
Сүрөттөр VitLine промоушн борборунуку
кыргыз тилиндеги гезит "Агым"
email • архив • редакция
Иттей оңой "ит" оору
Ак үй сыртында митинг, ичинде интрига
Кылым соту кандай өтөт?
Жарга такаган жанар май
Жогорку Кенеш катится к региональному шовинизму?
"Убактылуу өкмөттөгүлөр сот жообуна тартылса…"
Ак-Талаа районунун акими Сейтек КУЛУБАЕВ:
"Көмүрдүн тоннасы 2500 сомдон ашпайт"
"Маданияты артта калгандын экономикасы өнүкпөйт"
Эне-бала элдин черин жазат
"Ыр деген бул - өмүр, өлүм,
Ырдап берип келинге айткан
КАРАМОЛДОНУ УНУТКАНДЫК КУДАЙДЫ УНУТКАНДЫК